Olympijské zlatoOlympijské zlato

**Ester Ledecká** (\* 23. marec 1995, Praha) je česká snoubordistka a alpská lyžiarka. Na Zimných olympijských hrách v roku 2018 vyhrala v Super G žien ako prvá česká alpská lyžiarka v histórii. V Pyeongchangu sa tiež stala prvým pretekárom v histórii olympijských hier štartujúcim v lyžiarskej a snoubordingovej disciplíne. V snoubordingu je dvakrát majsterkou sveta z paralelného a obrovského slalomu a tiež vicemajsterkou sveta z paralelného slalomu.

Športová kariéra
----------------

### Snowboarding

Je dvojnásobná juniorská majsterka sveta v snowboardingu, na šampionáte v roku 2013 vyhrala súťaž v paralelnom slalome a paralelnom obrovskom slalome. V paralelnom slalome v roku 2013 bola medzi top 10 žien na svete. V slovinskej Rogle vyhrala 18. januára 2014 prvýkrát preteky Svetového pohára.

V roku 2014 na Zimných olympijských hrách v Soči, súťažila v dvoch disciplínach. V paralelnom obrovskom slalome obsadila 7. priečku, v paralelnom slalome potom 6. miesto.

Na MS 2017 vyhrala zlatú medailu v paralelnom obrovskom slalome a striebro v paralelnom slalome.

V celkovom poradí Svetového pohára v snoubordingu v paralelných disciplínach zvíťazila v roku 2016 a 2017, získala dva veľké krištáľové glóbusy. Malý krištáľový glóbus vybojovala v roku 2016, keď vyhrala v hodnotení paralelného obrovského slalomu.

### Alpské lyžovanie

Venuje sa tiež zjazdovému lyžovaniu a od roku 2016 preteká v Svetovom pohári. V roku 2017 sa zúčastnila Majstrovstiev sveta, kde bolo doteraz jej najlepšie umiestnenie 20. miesto v kombinácii. Jej olympijský triumf na XXIII. Zimných olympijských hrách v roku 2018 v Južnej Kórei v Super-G a 23. miesto v obrovskom slalome posunulo jej lyžiarsku budúcnosť do veľmi zaujímavej perspektívy.

Olympijské zlato vyhrala v Super G s číslom 26 a časom 1:21,11, s náskokom jednej stotiny sekundy pred Rakúšankou Annou Veith.

Osobný život
------------

Jej otec je spevák a skladateľ Janek Ledecký a dedko hokejista Ján Klapáč. Starší brat Jonáš Ledecky pôsobí ako dizajnér.

Od roku 2014 študuje marketingovú komunikáciu. V roku 2017 dostala cenu Matteo Baumgartena pre športovcov, ktorí dokázali úspešne kombinovať športovú kariéru a štúdium na vysokej škole.

Referencie
----------

1. ↑  ČTK, tie. Fantazie! Ledecká šokovala lyžařský svět zlatem ze superobřího slalomu. *iDNES.cz*, 2018-02-17. Dostupné online [cit. 2018-02-17].
2. ↑   *Senzace na olympijské sjezdovce. Ester Ledecká má zlato ze super-G mezi lyžařkami* [online].. Dostupné online.
3. ↑  tip/Reuters/sid. Snowboard-Weltmeisterin schockt Ski-Elite. *Spiegel*, 2018-02-17. Dostupné online [cit. 2018-02-17]. (po nemecky)
4. ↑   Zázraky se dějí! Ledecká pokořila všechny specialistky a bere olympijské zlato. *Sport.cz* (Pchjongčchang), 2018-02-17. Dostupné online [cit. 2018-02-17].
5. ↑   *Rogla Parallel Giant Slalom 2014 Snowboard Highlights* [online]. [Cit. 2022-02-09]. Dostupné online.
6. ↑  GRIM, Filip. Snowboardistka Ledecká uvízla v paralelním obřím slalomu ve čtvrtfinále. *iDNES.cz*, 2014-02-19. Dostupné online [cit. 2014-02-22].
7. ↑  GRIM, Filip. Snowboardistka Ledecká opět končí ve čtvrtfinále, ve slalomu je šestá. *iDNES.cz*, 2014-02-22. Dostupné online [cit. 2014-02-22].
8. ↑   *Ledecká přidala další medaili, v obřím slalomu vybojovala zlato* [online]. iDNES.cz, 2017-03-16, [cit. 2022-02-09]. Dostupné online. (po česky)
9. ↑   *Stříbrná pusa. Ester by si zasloužila zlato, říkal hrdě Janek Ledecký* [online]. iDNES.cz, 2017-03-16, [cit. 2022-02-09]. Dostupné online. (po česky)
10. ↑   *Snowboardistka Ledecká vybojovala velký křišťálový glóbus* [online]. iDNES.cz, 2016-03-06, [cit. 2022-02-09]. Dostupné online. (po česky)
11. ↑   *Snowboardistka Ledecká znovu získala velký křišťálový glóbus* [online]. iDNES.cz, 2017-03-18, [cit. 2022-02-09]. Dostupné online. (po česky)
12. ↑   Češka Ledecká má zlato zo super-G, favoritky už boli v cieli a chystali sa pre medaily. Vyhrala o stotinu sekundy. *dennikn.sk* (Bratislava: N Press), 2018-02-17. Dostupné online [cit. 2018-02-18]. ISSN 1339-844X.
13. ↑  NĚMÝ, Miroslav. Místo fyziky na marketing. Ledeckou ocenili za spojení sportu a studia. *iDNES.cz*, 2017-05-17. Dostupné online [cit. 2018-02-17].

Autoritné údaje: * NK ČR: xx0229825
* VIAF: 2903152139981111100001